La delegació de Joventut i Infància obri el termini d'inscripció per a Dinakids
18 de setembre 2020

![Imagen 1](/media/actualidad/PublishingImages/1 Políticos/C_Guillermo_Sampedro_2020_04_24.jpg)

![](/media/lpjpudhm/70c_dinakids-1-ig.jpg)  
  

La regidoria de Joventut i Infància de l'Ajuntament de Sagunt ha obert el termini d'inscripció al grup de participació Dinakids. Estos grups, juntament amb els programes Corresponsals i HRJove, són espais de participació i joc on els xiquets, xiquetes i adolescents del municipi aprenen a debatre i proposar iniciatives en les àrees que els afecten directament.

  

El període d'inscripció està obert fins al 4 d'octubre, de manera online a través del següent portal [https://aytosagunto.apuntate.online/pio/​](https://aytosagunto.apuntate.online/pio/).

  

Este espai és per a xiquets i xiquetes matriculats de tercer a sisé de primària, nascuts entre 2009 i 2012 i la seua activitat tindrà lloc des del 17 d'octubre fins al 29 de maig. Es reuniran els dissabtes de 16 a 18 hores en el Centre Cultural Mario Monreal i en el Casal Jove del Port de Sagunt. L'activitat serà gratuïta i amb places limitades.

  

Segons explica el regidor de Joventut i Infància, Guillermo Sampedro, «**la labor que fan els grups de Dinakids és fonamentals per a nosaltres com a ajuntament perquè són els propis menors els que millor coneixen la seua situació. En les reunions aprenen a debatre, opinar i escoltar a través de jocs i dinàmiques de grup, adquirint uns valors cívics i solidaris que els ajuden a assumir el paper protagonista que els correspon**». Per a Sampedro, «**no podem oblidar que som Ciutat Amiga de la Infància, un segell que dona UNICEF a les ciutats que treballen i participen amb menors, per això, hem de mantindre la presència dels xiquets i xiquetes en la vida pública**».

  

Amb el grup Dinakids, segons explica el regidor de Joventut i Infància, «**des de la regidoria creem un espai participatiu, obert i flexible, on els xiquets i xiquetes poden opinar i tindre veu i vot sobre aquells temes municipals que afecten la infància, com l'elaboració del Pla d'Infància, el desenvolupament dels seus drets com a menors, així com altres aportacions que fan sobre necessitats o canvis per a millorar el nostre municipi**». En definitiva, este serà un espai de sensibilització on aprendran a exercir els seus drets com a ciutadans i ciutadanes de primera, des de l'aprenentatge, la diversió 55i la participació.

  

  

![](/media/3uodhnog/70c_dinakids-2-ig-2.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-joventut-i-infancia-obri-el-termini-d-inscripcio-per-a-dinakids/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-joventut-i-infancia-obri-el-termini-d-inscripcio-per-a-dinakids/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-joventut-i-infancia-obri-el-termini-d-inscripcio-per-a-dinakids/ "Linked In")
*   [](mailto:?body=https://aytosagunto.es/va/actualitat/la-delegacio-de-joventut-i-infancia-obri-el-termini-d-inscripcio-per-a-dinakids/)